recursal/SuperWikiNEXT-32B huggingface dataset:
**தேசிகர் ராமானுஜம்**(*Desigar Ramanujam*)(17 சூலை 1907 - 4 ஜூன் 1968) இவர் இலங்கையின் தொழிற்சங்கவாதியும் அரசியல்வாதியுமாவார்.

சுயசரிதை
--------

தேசிகர் ராமானுஜம் 1907 சூலை 17 அன்று தென்னிந்திய மாநிலமான இராமநாதபுரத்தில் பிறந்தார். உயர் படிப்பை முடித்ததும் இவர் பத்திரிகைத் தொழிலைத் தொடங்கினார். 1920-களின் பிற்பகுதியில், ஒரு திறமையான எழுத்தாளரான இவர், இலங்கைக்கு வந்து "தேசபக்தன்" என்ற தமிழ் பத்திரிகையில் சேர்ந்தார்.

பணிகள்
------

1934 இல் கண்டியில் உள்ள [[கண்டி தர்மராஜா கல்லூரி}தர்மராஜா கல்லூரியில்]] கற்பித்தல் பணியை மேற்கொண்டார். இவர் மகாயாவா மற்றும் அஸ்கிரியா கிராமங்களை உள்ளடக்கிய இந்தியத் தொழிலாளர்களின் உரிமைகளைப் பாதுகாப்பதற்காக 'போஸ் சங்கம்' என்ற ஒரு சங்கத்தை உருவாக்கினார். 1950ஆம் ஆண்டில் இலங்கை இந்திய காங்கிரஸ் அமைக்கப்பட்டதைத் தொடர்ந்து இந்த சங்கம் கலைக்கப்பட்டது. அதில் இராமானுஜம் ஒரு நிறுவன உறுப்பினராக இருந்தார்.

அஸ்கிரியா வார்டைப் பிரதிநிதித்துவப்படுத்தி 1943 ஆம் ஆண்டில் கண்டி நகரசபைக்குத் தேர்ந்தெடுக்கப்பட்டார். மேலும் 1946 ஆம் ஆண்டில் கண்டியின் துணை நகரத் தந்தையாகத் நியமிக்கப்பட்டார். சமீபத்திய இந்திய வம்சாவளியைச் சேர்ந்த முதல் நபர் ஆனார்.

1947 ஆகஸ்ட் 23 முதல் 1947 செப்டம்பர் 20 வரை நடைபெற்ற முதல் நாடாளுமன்றத் தேர்தலில் ராமானுஜம் தேர்ந்தெடுக்கப்பட்டார். அலுட்னுவாரா வாக்காளர்களில் இலங்கை இந்தியா காங்கிரஸைப் பிரதிநிதித்துவப்படுத்தினார். மொத்த வாக்குகளில் 46.6% வாக்குகளைப் பெற்று, 1,437 வாக்குகள் முன்னிலையில் பெற்றார்.

நாடாளுமன்ற உறுப்பினர்
---------------------

1947ஆம் ஆண்டில் நாடாளுமன்றத்திற்கு தேர்ந்தெடுக்கப்பட்ட ஏழு சி.ஐ.சி உறுப்பினர்களில் ராமானுஜமும் ஒருவர். சிறிமாவோ பண்டாரநாயக்க பாராளுமன்றத்தில் நியமிக்கப்பட்ட இடத்தை ராமானுஜத்திற்கு வழங்கினார். ஆனால் இவர் அதை இலங்கை தொழிலாளர் காங்கிரஸ் தலைவர் சௌமியமூர்த்தி தொண்டமானுக்கு ஆதரவளிக்க மறுத்துவிட்டார்.

1962 ஆம் ஆண்டில், சர்வதேச சுதந்திர தொழிற்சங்கங்களின் கூட்டமைப்பு (ஐ.சி.எஃப்.டி.யூ) இவரை தங்கள் அமைப்பில் சேர அழைத்தது. அங்கு அவருக்கு மொரிசியசி சர்க்கரை தோட்டத் தொழிலாளர்கள் தொழிற்சங்க இயக்கத்தை ஏற்பாடு செய்யும் பணி வழங்கப்பட்டது. பின்னர் அங்கு தொழிற்சங்கங்களை நிறுவ எத்தியோப்பியாவுக்கு அனுப்பப்பட்டார். 1965 ஆம் ஆண்டில் ஐ.சி.எஃப்.டி.யூ சிங்கப்பூரில் ராமானுஜத்தை அதன் சிறப்பு பிரதிநிதியாகவும் பின்னர் தென்கிழக்கு ஆசியாவில் அமைப்பின் பிராந்திய இயக்குநராகவும் நியமித்தது.

இறப்பு
------

ஜூன் 1968 இல், ஐ.சி.எஃப்.டி.யு இந்தியாவை தளமாகக் கொண்ட ஆசிய பிராந்திய அலுவலகத்தின் இயக்குநராக ராமானுஜரை நியமித்தது. இருப்பினும் இவர் ஜூன் 4, 1968 அன்று தனது 61 வயதில் திடீரென இறந்தார்.

மேற்கோள்கள்
-----------

1. ↑  "Hon. Ramanujam, Desigar, M.P.". இலங்கை நாடாளுமன்றம். .
2. ↑  Jātika Rājya Sabhāva. Pustakālaya (1972). *Members of the Legislatures of Ceylon: 1931-1972*. National State Assembly Library. பக். 157.
3. 1 2 3  Naalir, Mohammed (18 July 2007). "Desigar Ramanujam fought for estate workers’ rights - Hakeem". *Daily News*. .
4. ↑  "Result of Parliamentary General Election 1947". Department of Elections, Sri Lanka இம் மூலத்தில் இருந்து 14 ஜூன் 2021 அன்று. பரணிடப்பட்டது.. .
5. ↑  Goonetilleke, T. V. (Ed) (1983). *Members of the Legislatures of Sri Lanka, 1931-83: Record of Service*. Library of Parliament. பக். 203.
**அலெக்சாண்ட்ரியா அராகோசியா** ( *Alexandria in Arachosia*), கிரேக்கப் பேரரசர் அலெக்சாந்தர் நிறுவிய நகரங்களில் ஒன்றாகும். இது ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் அமைந்துள்ளது. இதனை தற்போது காந்தாரம் என்று அழைக்கப்படுகிறது.

நடு ஆசியா, ஆப்கானித்தான் மற்றும் பாகிஸ்தானில் பேரரசர் அலெக்சாந்தர் கிமு 330ல் புதிதாக நிறுவிய மற்றும் கிரேக்கப் பெயர் மாற்றம் செய்யப்பட்ட 20 நகரங்களுக்கு தனது பெயரான அலெக்சாந்தர் எனச்சூட்டினார்.

வரலாறு
------

 நடு ஆசியா, ஆப்கானித்தான் மற்றும் பாகிஸ்தானில் பேரரசர் அலெக்சாந்தர் புதிதாக நிறுவிய மற்றும் கிரேக்கப் பெயர் மாற்றம் செய்யப்பட்ட நகரங்கள் (சிவப்பு நிறத்தில்)
அகாமனிசியப் பேரரசின் கிழக்கில், ஆப்கானித்தானில் உள்ள அராகோசியா நகரத்தை வென்றபின், இந்நகரத்திற்கு தனது பெயரை இட்டார். அலெக்சாந்தர், மகத பேரரசின் அரசவைக்கு தனது தூதுவராக மெகஸ்தனீசை இந்நகரத்திலிருந்தே அனுப்பினார்.

அலெக்சாந்திரியா அராகோசியாவின் சிதிலங்கள்
----------------------------------------

அலெக்சாந்திரியா அராகோசியாவின் சிதிலங்கள், ஆண்டு 1881
அலெக்சாந்திரியா அராகோசியாவின் சிதிலங்கள் அகழாய்வில் தற்கால காந்தாரம் நகரத்தின் அருகே உள்ள பழைய காந்தாரத்தில் கிடைத்துள்ளது.

படக்காட்சிகள்
-------------

* அசோகரின் காந்தார இருமொழிக் கல்வெட்டு அசோகரின் காந்தார இருமொழிக் கல்வெட்டு
* அசோகரின் காந்தாரக் கல்வெட்டுகள்அசோகரின் காந்தாரக் கல்வெட்டுகள்
* காந்தார சோபிடோஸ் கல்வெட்டுகாந்தார சோபிடோஸ் கல்வெட்டு
* அலெக்சாந்திரியா அராகோசியாவின் சிதிலங்கள், ஆண்டு 1638அலெக்சாந்திரியா அராகோசியாவின் சிதிலங்கள், ஆண்டு 1638
* தற்கால காந்தாரம் (1881)தற்கால காந்தாரம் (1881)

இதனையும் காண்க
--------------

* பழைய காந்தாரம்

மேற்கோள்கள்
-----------

1. ↑  Adkins, Lesley (2004). *Empires of the Plain: Henry Rawlinson and the Lost Languages of Babylon*. Macmillan. பக். 111. பன்னாட்டுத் தரப்புத்தக எண்:0-312-33002-2. .

வெளி இணைப்புகள்
---------------

விக்கிமீடியா பொதுவகத்தில்,  
 ***Alexandria Arachosia***   
என்பதின் ஊடகங்கள் உள்ளன. 

* Lendering, Jona (2018). "Alexander's City Foundations". Livius.org இம் மூலத்தில் இருந்து 3 May 2015 அன்று. பரணிடப்பட்டது.. .
* "KANDAHAR ii. Pre-Islamic Monuments and Remains". *Encyclopædia Iranica*. (2010). அணுகப்பட்டது 26 October 2018.
**தொலைக்கட்டளை** (*telecommand*) அல்லது தொலைக்கட்டுபாடு என்பது அனுப்பப்படும் இடத்திற்கு நேரடியாக இணைக்கப்படாத தொலைநிலை அமைப்பு அல்லது அமைப்புகளை கட்டுப்படுத்த அனுப்பப்படும் கட்டளையாகும். இந்தக் கூட்டுச்சொல் டெலி = தொலைவிடம் (கிரேக்கம்) மற்றும் கம்மாண்ட் = ஆர்டர் (லத்தீன்) ஆகிய தனிச்சொற்கலில் இருந்து பெறப்பட்டது. தொலைநிலை அளவீட்டு, கணினிநிரல் வடிவமைப்பாள ருக்கு அல்லது இயக்குபவருக்கு ஆர்வமுள்ள தகவல்களை அளிக்க வேண்டிய அமைப்புகளுக்கு தொலைக்கட்டளை, தொலையளவீட்டியல் தேவைப்படுகிறது. *தொலைக்கடளை* நிகழ்நேரத்தில் சூழ்நிலைகளைச் சாராமல் செய்யப்படுகிறது (மார்ஸோகோடு நேர்வைப் போலவே விண்வெளி தாமதமும் சில நாட்களாக இருக்கலாம்).

விளக்க வகைகள்
-------------

* சோபாவிலிருந்து ஒரு தொலைக்காட்சியைக் கட்டுப்பாடு
* ஆயுதங்கள் அல்லது ஏவுகணைகளின் தொலைநிலை வழிகாட்டுதல்
* தரை நிலையத்திலிருந்து செயற்கைக்கோளின் கட்டுப்பாடு
* கதிரலைக் கட்டுப்பாட்டு விமானத்தை பறக்கவிடுதல்

கட்டளைகளை அனுப்புதல்
--------------------

ஒரு தொலைக்கட்டளை (TC) பயனுள்ளதாக இருக்க , அது ஒரு முன் ஏற்பாடு செய்யப்பட்ட வடிவத்தில் தொகுக்கப்பட வேண்டும் (இது ஒரு ஊர்தி அலை மீது மாற்றியமைக்கப்பட்ட ஒரு குறிகையைப் பின்பற்றலாம் , பின்னர் அந்த குறியேற்ற அலை தொலைநிலை அமைப்புக்கு போதுமான திறனுடன் அனுப்பப்படுகிறது. தொலைநிலை அமைப்பு பின்னர் தொலைவிட அமைப்பு ஊர்தியலையில் இருந்து குறியிறக்கி அனுப்பிய கட்டளைக் குறிகையைப் பெறுகிறது அதை இயக்கும். யஊர்தியலைச் செலுத்தம் புறஒலியளையாலோ அகச்சிவப்புக் கதிரலையாலோ அல்லது பிற மின்காந்த வழிமுறைகளாலோ அமையலாம்.

### அகச்சிவப்பலைக் குறிகை

### புறஒலிக் குறிகை

புதிய பயன்பாடுகள்
-----------------

பெரும்பாலும் சிறிய புதிய தொலைவிடக் கட்டுபாட்டு விமானங்கள், உலங்கூர்திகள் தவறாக கதிரலை கட்டுபாட்டுக் கருவிகளாக விளம்பரப்படுத்தப்படுகின்றன. ஆனால், அவை அகச்சிவப்பு அலை அல்லது மின்காந்த அலை வழிகாட்டுதல் மூலம் கட்டுப்படுத்தப்படுகின்றன. இந்த இரண்டு அமைப்புகளும் தொலைக்கட்டளையின் பகுதியாகும்.

மறைகுறியாக்கம்
--------------

தொலைநிலை அமைப்பிற்கான ஏற்கபடாத அணுகலைத் தடுக்க , தொலைக்கட்டளை மறைகுறியாக்கமும். இரகசியப் பகிர்வும் பயன்படுத்தப்படலாம்.

மேலும் காண்க
------------

* கதிரலைக் கட்டுப்பாடு
* தொலைவிட இயக்குதல்
* தொலை எந்திரனியல்
* தொலையளவியல்

மேற்கோள்கள்
-----------

1. ↑  "Советский грунт с Марса". Novosti-kosmonavtiki.ru இம் மூலத்தில் இருந்து March 4, 2012 அன்று. பரணிடப்பட்டது.. .

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* யப்பான்

 |
சாகேதம்/அயோத்தி is located in இந்தியாசாகேதம்/அயோத்திசாகேதம்/அயோத்திclass=notpageimage| தேவா வம்சத்தினரின் தலைநகரான சாகேதம் எனும் நவீன அயோத்தியின் அமைவிடம்
மன்னர் மூலதேவன் உருவம் பொறித்த நாணயம்
தேவா வம்சத்தினர் சாகேதம் என்று அழைக்கப்பட்ட அயோத்தி நகரத்தை தலைமையிடமாகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு வரை ஆட்சி செய்தனர்.

தேவா வம்ச ஆட்சியாளர்கள்
-----------------------

தேவா வம்ச மன்னர் தனதேவன் நிறுவிய அயோத்தி கல்வெட்டு.
1. மூலதேவன் - சுங்கர் வம்ச பேரரசன் புஷ்யமித்திர சுங்கருக்கு அடங்கிய சிற்றரசன்
2. மித்தரதேவன் (சுங்கர் வம்ச பேரர்சர் வசுமித்திரனின் சமகாலத்தவர்)
3. வாயுதேவன்
4. பாததேவன்
5. பல்குதேவன்
6. தனதேவன்
7. விசாகதேவன்

அரசியல் வரலாறு
--------------

அயோத்தி அகழாய்வில் கண்டெடுக்கப்பட்ட நாணயங்கள் மூலம் தேவா வம்ச மன்னர்களான மூலதேவன், வாயுதேவன், விசாகதேவன், பாததேவன் மற்றும் தனதேவன் குறித்து அறிய முடிகிறது. தனதேவன் நிறுவிய அயோத்தி கல்வெட்டு மூலம் தனதேவனின் தந்தை மன்னர் பல்குதேவனை அறிய முடிகிறது.  மௌரியப் பேரரசுக்கு பின் வந்த சுங்கர் வம்ச காலத்தில், தேவா வம்ச மன்னர்கள் சிற்றரசர்களாக சாகேதம் எனும் அயோத்தியை தலைநகராகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு முடிய ஆட்சி செய்தனர்.

யுக புராணம் தேவா வம்சத்தின் தலைநகரான சாகேதம் எனும் அயோத்தி நகரத்தை கிரேக்கர்கள், மதுரா மற்றும் பாஞ்சாலரின் கூட்டுப் படையால் தாக்கப்பட்டதாக விவரிக்கிறது.. பாணினி மீதான பதஞ்சலியின் விளக்க உரையில் யவனர்கள் எனும் கிரேக்கர்கள் அயோத்தியை முற்றுகையிட்ட செய்தியை விளக்குகிறது.

கிமு முதலாம் நூற்றாண்டின் முடிவில் தத்தா வம்சத்தினர் தேவா வம்சத்தினரை முறியடித்து அயோத்தியை ஆண்டனர். பின்னர் மதுரா நாட்டின் மித்திரா வம்சத்தினர் தத்தா வம்சத்தினரை வென்று அயோத்தியைக் கைப்பற்றினர்கிபி 30ல் குசானப் பேரரசு நிறுவப்படும் வரை, இந்தோ சிதியர்கள் வடக்கு மற்றும் வடமேற்கில் இருந்த சிற்றரசர்களை வென்றனர்.

இதனையும் காண்க
--------------

* அயோத்தி கல்வெட்டு
* தேவா பேரரசு

மேற்கோள்கள்
-----------

1. 1 2 3  *Ayodhya Revisited* by Kunal Kishore, p. 24.
2. ↑  Hans T. Bakker 1982.
3. 1 2  Hans T. Bakker 1984, ப. 21.
4. ↑  Shailendra Bhandare 2006, ப. 77–8, 87–8.
5. ↑  Harry Falk 2006, ப. 149.
6. ↑  Hans T. Bakker 1984, ப. 18-19.

### ஆதார நூல்கள்

* Hans T. Bakker (1984). *Ayodhya*. Institute of Indian Studies, University of Groningen. இணையக் கணினி நூலக மையம்:769116023. .
* Hans T. Bakker (1982). "The rise of Ayodhya as a place of pilgrimage". *Indo-Iranian Journal* **24** (2): 103–126. doi:10.1163/000000082790081267. .
* Harry Falk (2006). "The Tidal Waves of Indian History: Between the Empires and Beyond". in Patrick Olivelle. *Between the Empires: Society in India 300 BCE to 400 CE*. Oxford University Press. பன்னாட்டுத் தரப்புத்தக எண்:0-19-568935-6.
* Shailendra Bhandare (2006). "Numismatics and History: The Maurya-Gupta Interlude in the Gangetic Plain". in Patrick Olivelle. *Between the Empires: Society in India 300 BCE to 400 CE*. Oxford University Press. பன்னாட்டுத் தரப்புத்தக எண்:0-19-568935-6.
**அர்ஃபா மென்பொருள் தொழில்நுட்பப் பூங்கா (**

**Arfa Software Technology Park) பாக்கித்தான் நாட்டின் லாகூர் நகரிலுள்ள ஒரு வானாளாவிய கட்டடமாகும்.** முன்னதாக இது **மென்பொருள் தொழில்நுட்பப் பூங்கா** என அறியப்பட்டது. இத்தகவல் தொழில்நுட்பப் பூங்கா 2009 ஆம் ஆண்டில் கட்டப்பட்டது.    தகவல் தொழில்நுட்பப் பல்கலைக்கழகமும் பஞ்சாப் தகவல் தொழில்நுட்ப வாரியமும் இங்கு இடம்பெற்றுள்ளன. பிரதான கட்டிடம் 17 மாடிகளைக் கொண்டுள்ளது மற்றும் 106 மீட்டர் உயரம் கொண்டது.  இது தற்போது லாகூரில் உள்ள மிக உயரமான கட்டிடம் ஆகும்.

15 ஜனவரி 2012 ஆம் ஆண்டு சனவரி மாதம் 15 ஆம் தேதியன்று பஞ்சாப் முதலமைச்சர் மியான் சாபாசு செரீப் , 16 வயதில் இறந்த மைக்ரோசாப்ட் சான்றளிக்கப்பட்ட இளைய தொழில் வல்லுநர் அர்ஃபா கரீமு நினைவாக மென்பொருள் தொழில்நுட்பப் பூங்காவின் பெயரை அர்ஃபா மென்பொருள் தொழில்நுட்பப் பூங்காவாக மாற்றுவதாக அறிவித்தார்

மேற்கோள்கள்
-----------

1. ↑  "Lahore Technology Park (Software Park) almost completed". TechLahore. 20 August 2010.. பார்த்த நாள்: 4 February 2012.
2. ↑  "Another Software IT Park in Lahore, Converts Shaheen Complex". Propakistani.pk. 9 July 2009.. பார்த்த நாள்: 4 February 2012.
3. ↑  "Welcome to Software Technology Park, Lahore". Stp.pitb.gov.pk. 3 July 2006.. பார்த்த நாள்: 4 February 2012.
4. ↑  "Top 20 Tallest Buildings in Pakistan".. பார்த்த நாள்: 2018-09-13.
5. ↑  "Arfa's death funeral". 15 January 2012.. பார்த்த நாள்: 16 January 2012.
6. ↑  "Software Technology Park name changed to Arfa Karim Technology Park and one of the main highlights here is the working of Mr Taimoor Ali who is well known in Pakistan for his database management and administrative skills". 16 January 2012.. பார்த்த நாள்: 16 January 2012.
**பத்தம் பால் ரெட்டி** (*Baddam Bal Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா அரசியலில் பாரதிய சனதா கட்சியின் உறுப்பினராக இவர் செயல்பட்டார். 1985, 1989 மற்றும் 1994 சட்டமன்றத் தேர்தல்களில் வெற்றி பெற்ற இவர் தெலுங்கானா சட்டமன்றத்தின் கர்வான் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 2004 ஆம் ஆண்டில் இசுலாமிய தீவிரவாத இயக்கத்தால் பயிற்றுவிக்கப்பட்ட குழுவின் உறுப்பினர்களால் பத்தம் பால் ரெட்டி படுகொலை முயற்சிக்கு இலக்கானார். சதிகாரர்களில் ஒருவரான சையத் இயாகிர் ரகீம் 2017 ஆம் ஆண்டில் கைது செய்யப்பட்டார். அதே நேரத்தில் முக்கிய குற்றவாளியான பர்கத்து உல்லா கோரி தப்பியோடினார்.

சட்டமன்ற உறுப்பினராக
--------------------

| கால்ம் | உறுப்பினர் | கட்சி |
| --- | --- | --- |
| 1985-89 | பத்தம் பால் ரெட்டி |  | பாரதிய சனதா கட்சி |
| 1989-94 | பத்தம் பால் ரெட்டி |  | பாரதிய சனதா கட்சி |
| 1994-99 | பத்தம் பால் ரெட்டி |  | பாரதிய சனதா கட்சி |

மேற்கோள்கள்
-----------

1. ↑  "BJP, MIM to lock horns in three constituencies". *The Hindu*.. பார்த்த நாள்: 2018-01-29.
2. ↑  "My track record will help me: Bal Reddy". Times of India. 2003-07-09.. பார்த்த நாள்: 2018-01-29.
3. ↑  "Hyderabad: Man in BJP leader murder plan held". Deccanchronicle.com. 21 January 2017.. பார்த்த நாள்: 2018-01-29.

புற இணைப்புகள்
--------------

* Baddam Bal Reddy affidavit
**இலாரசு பசுகசு பசுகசு** (*Larus fuscus fuscus*) என்பது வடக்கு நார்வே, சுவீடன் மற்றும் பின்லாந்து முதல் வெள்ளைக் கடல் வரை இனப்பெருக்கம் செய்யும் ஒரு பெரிய கடல் புறா ஆகும். இது கருமுதுகுக் கடற்காக்கையின், துணையினம் ஆகும்.

விளக்கம்
--------

வீட்டு வாத்து அளவுள்ள இது சுமார் 60 செ.மீ நீளம் இருக்கும். இதன் அலகு மஞ்சள் நிறத்திலும், விழிப்படலம், வெண்மை நிறத்திலும், கால்கள் ஆரஞ்சு மஞ்சள் நிறத்திலும் இருக்கும். இதின் தலை, கழுத்து, உடலின் கீழ்ப்பகுதி ஆகியன வெண்மை நிறத்தில் இருக்கும். முதுகும், தோள் பட்டையும் கறுத்த சாம்பல் நிறமான ஓரளவு கறுப்பு என்று சொல்லக்கூடியவாறு இருக்கும். பறக்கும்போது இறக்கைகளின் வெள்ளை விளிம்புகளும், கறுத்த முதுகும் மற்ற கடற்காக்கைகளிலிருந்து இதனை வேறுபடுத்திக் காட்டும். இதன் தோற்றம் இதன் முதன்மை இனமான கருமுதுகுக் கடற்காக்கையில் இருந்து பெரிதும் வேறுபடவில்லை. ஆனால் இதன் தோள்பட்டை சார்ந்த பகுதி கருங்கடுநிறத்தில் இருப்பதே ஒரு வேறுபாடு ஆகும்.

வலசை
----

இவை தென் இந்தியாவில் மேற்குக் கிழக்குக் கடற்கரைப் பகுதிகளில் குளிர்காலத்தில் செப்டம்பர் முதல் மே வரை காணலாம். கோடியக்கரையில் காணப்பட்ட குறிப்புகள் உண்டு. குளிர் காலத்தில் இந்தியாவுக்கு வலசை வரும்போது தலையில் பழுப்பு நிறமான கோடுகள் மிகுதியாக காணலாம்.

நடத்தை
------

இவை எப்போதும் கூட்டமாக காணப்படும். இது ஒரு அனைத்துண்ணி ஆகும். இவை கடற்கரைகளிலும் துறைமுகங்களிலும், மீன்பிடிக்கும் துறைகளிலும், கருடனோடும் பிற கடற்காங்களைகளோடும் சேர்ந்து பறப்பதைக் காண இயலும். இவை மீன்கள், பூச்சிகள், ஓடுடைய கணுக்காலிகள், புழுக்கள், நட்சத்திரமீன்கள், மொல்லுடலிகள், விதைகள், பழங்கள், சிறிய பாலூட்டிகள், முட்டை, சிறிய பறவைகள், குஞ்சுகள், இறைச்சிக் கழிவுகள், கழிவுப்பொருள், அழுகும் பிணம் போன்றவற்றை உண்கின்றன.

கீஓவ்.. கீஓவ்.. என உரத்தக் குரலில் ஒலி எழுப்பும்.

மேற்கோள்கள்
-----------

1. ↑  BirdLife International (2019). "*Larus fuscus*". *IUCN Red List of Threatened Species* **2019**: e.T22694373A155594163. doi:10.2305/IUCN.UK.2019-3.RLTS.T22694373A155594163.en.. பார்த்த நாள்: 12 November 2021.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 188-189.

வெளி இணைப்புகள்
---------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27608895
* ஈபேர்டு: lbbgul1
* Euring: 5911
* GBIF: 7192415
* iNaturalist: 515475
* ITIS: 176823
* NBN: NBNSYS0000001337
* என்.சி.பி.ஐ: 208485
* WoRMS: 148795

 |
***மகதா*** (*Mahatha*) என்பது இலங்கையில் காணப்படும் நன்னீர் நண்டு பேரினமாகும். வாழ்விட இழப்பு காரணமாக ஆறு சிற்றினங்களில் நான்கு சிற்றினங்கள் மிக அருகிய இனமாக உள்ளன. மேலும் இரண்டு செம்பட்டியலில் தீவாய்ப்புக் கவலை குறைந்த இனம் எனப் பட்டியலிடப்பட்டுள்ளன.

சிற்றினங்கள்
------------

### *மகதா அதோனிசு*

*மகதா அதோனிசு* என்பது பரவலாகக் காணப்படும் சிற்றினமாகும். இது மகாவலி ஆற்றுப்படுகை, நக்கிள்சு மலைத்தொடர் மற்றும் மொனராகலை ஆகிய பகுதிகளில் காணப்படுகிறது. இது பன்னாட்டு இயற்கைப் பாதுகாப்புச் சங்கத்தினால் தீவாய்ப்பு கவலை குறைந்த இனமாகக் கருதப்படுகிறது.

### *மகதா கெலயா*

*மகாதா கெலயா* என்பது கொழும்பு - அப்புத்தளை பிரதான வீதியில் களுபகனவிற்கு அருகில் உள்ள பகுதிகளிலிருந்து மட்டுமே அறியப்படுகிறது. இது பன்னாட்டு இயற்கைப் பாதுகாப்புச் சங்கத்தினால் மிக அருகிய இனமாகக் கருதப்படுகிறது. *கேலயா* என்ற குறிப்பிட்ட சிற்றினப்பெயரானது இலங்கையில் வசிப்பவரைக் குறிக்கும் சிங்கள வார்த்தையிலிருந்து வந்ததாகும்.

### *மகாதா அயோரா*

*மகதா அயோரா* தன்கிந்தா நீர்வீழ்ச்சிக்கு அருகில் உள்ள பகுதியில் மட்டுமே காணப்படும் மிக அருகிய இனம் ஆகும்.

### *மகதா இலாகுனா*

***மகதா இலாகுனா*** காலிக்கு அருகில் உள்ள பகுதியிலிருந்து மட்டுமே அறியப்படுகிறது. இது மிக அருகிய இனமாகப் பட்டியலிடப்பட்டுள்ளது. இந்தச் சிற்றினம் கண்டுபிடிக்கப்பட்ட ஆழமான துளை போன்ற பகுதியினை குறிப்பிட இலத்தின் மொழியில்"துளை" எனப்பொருள்படும் ’இலாகுனா’ என்ற இலத்தின் சொல் பயன்படுத்தப்பட்டது.

### *மகதா ஓர்னாடிபிசு*

*மகதா ஓர்னாடிபிசு* முதன் முதலில் 1915-ல் உ*ரூக்சால் பாராதெல்பூசா ஓர்னாடிபிசு* என விவரிக்கப்பட்டது.பின்னர் இது சிலோந்தெல்பீயூசா *இன்பிஅதிசிமா* போத் 1970 என விவரிக்கப்பட்டது. இலங்கையின் ஈர மண்டலத்தில் பரவலாக காணப்படும் இந்தச் சிற்றினம் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகக் கருதப்படுகிறது.

### *மகதா இரெசினா*

*மகதா இரெசினா* இலங்கையில் புந்தாலுயோ அருகில் உள்ள பகுதிகளிலிருந்து மட்டுமே அறியப்படுகிறது. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் மிக அருகிய இனமாகக் கருதப்படுகிறது. *இரெசினா* எனும் சிற்றினப் பெயரின் இலத்தின் சொல்லான regina என்பது இலத்தீன் மொழியில் "இராணி" எனும் இதன் "அரச தோற்றத்தை" குறிக்கிறது.

மேற்கோள்கள்
-----------

1. ↑  International Union for the Conservation of Nature and Natural Resources; Ministry of Environment and Natural Resources (2007). *The 2007 Red List of Threatened Fauna and Flora of Sri Lanka*. கொழும்பு, Sri Lanka. பன்னாட்டுத் தரப்புத்தக எண்:978-955-8177-63-1.
2. 1 2 3  Mohomed M. Bahir; Peter K. L. Ng (2005). "Descriptions of ten new species of freshwater crabs (Crustacea: Brachyura: Parathelphusida: *Ceylonthelphusa*, *Mahatha*, *Perbrinckia*) from Sri Lanka". *Raffles Bulletin of Zoology* **Suppl. 12**: 47–75.. பார்த்த நாள்: 2022-10-27.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q6733473
* விக்கியினங்கள்: Mahatha
* BOLD: 321674
* EoL: 4270696
* GBIF: 4644541
* iNaturalist: 89709
* IRMNG: 1397427
* என்.சி.பி.ஐ: 303045
* WoRMS: 439532

 |
**சந்திரமுகி பாசு** *(Chandramukhi Basu)* (1860–1944), ஒரு வங்காளக் கிறித்தவர் ஆவார். இவ்ர் ஒன்றிய ஆக்ரா, அவுத் மாகாணத்திலிருந்த தேரதுன்னில் பிறந்தவர். இவர் பிரித்தானிய இந்தியவில் முதல் இரு பெண் பட்ட்தாரிகளில் ஒருவராவார். இவரும் கடம்பினி கங்கூலியும் 1882 இல் கல்கத்தா பல்கலைக்கழகத்தில் இளங்கலைப் பட்ட்த்தைப் பெற்றனர். இவர்களுக்குப் பட்டமளிப்பு விழா 1883 இல் கல்கத்தா பல்கலைக்கழகத்தில்நடந்தது.

வாழ்க்கை
--------

சந்திரமுகி பாசுவின் தந்தை பூபன் மோகன் போஸ். இவர் 1880ல் டேராடூன் நேட்டிவ் கிறிஸ்டியன் ஸ்கூலில் எஃப் ஏ (FA ) தேர்வு எழுதி வெற்றி பெற்றார். அச்சமயம் இந்துக்கள் அல்லாத பெண்களுக்கு கல்கத்தாப் பல்கலைக்கழகத்தின்கீழ் இயங்கிய பெத்தூன் கல்லூரியில் இடமளிக்கப்படவில்லை. பின்னர் அக்கொள்கை தளர்த்தப்பட்டு சந்திரமுகி இளங்கலைப் பட்டபடிப்புக்கு பெத்தூன் கல்லூரியில் சேர்ந்தார். இவரும் கடம்பினி கங்கூலியும் 1883ல் பட்டப்படிப்பை முடித்து பிரித்தானியாவின் இந்தியாவியே (பிரித்தானியப் பேரரசிலேயே) முதல் இரு பெண் பட்டதாரிகள் ஆனார்கள். 1884ல் கல்கத்தாப் பல்கலைக்கழகத்தின் ஃபிரீ சர்ச் இன்ஸ்டிட்யூஷனில் (தற்சமயம் - ஸ்காட்டிஷ் சர்ச் காலேஜ்) எம். ஏ பட்டம் பெற்றார். அப்பல்கலைக்கழகத்தில் எம். ஏ பட்டம் பெற்ற முதல் பெண் இவர்தான்.

சந்திரமுகி பாசு 1886ல் பெத்தூன் கல்லூரியில் விரிவுரையாளராகத் தன் வாழ்க்கையை ஆரம்பித்தார். அப்போது பெத்தூன் கல்லூரி பெத்தூன் பள்ளியோடு இணைந்திருந்தது. 1888ல் பெத்தூன் கல்லூரி பள்ளியிலிருந்து தனியாகப் பிரிந்து செயற்பட்டபோது இவர் அக்கல்லூரியின் முதல்வராகப் பணியேற்றார். தெற்கு ஆசியாவிலேயே ஒருஇளங்கலைப் பட்டப்படிப்புக் கல்லூரிக்கு தலைவரான முதல் பெண் என்ற பெருமைக்குரியவர் இவர் .

இவர் 1891ல் உடல்நலம் சரியில்லாததால் பணியிலிருந்து ஓய்வு பெற்று தனது மீதிநாட்களை டேராடூனில் கழித்தார். இவரது சகோதரிகள் பிதுமுகி போஸ் மற்றும் பிந்துபாசினி போஸ் இருவருமே கல்கத்தா மருத்துவக் கல்லூரியில மருத்துவப் பட்டம் பெற்றவர்கள் (முறையே 1890 மற்றும் 1891 வருடங்களில்).

மேற்கோள்கள்
-----------

1. 1 2 3 4 5  Sengupta, Subodh Chandra and Bose, Anjali (editors), 1976/1998, *Sansad Bangali Charitabhidhan* (Biographical dictionary) Vol I, (வங்காள மொழியில்), p152, ISBN 8185626650
2. ↑  "History of Scottish Church College". www.scottishchurch.ac.in இம் மூலத்தில் இருந்து 2009-12-22 அன்று. பரணிடப்பட்டது... பார்த்த நாள்: 2009-03-10.
3. ↑  Bose, Anjali (editor), *Sansad Bangali Charitabhidhan* (Biographical dictionary) Vol II, 1996/2004,(வங்காள மொழியில்), p215, 219, ISBN 81-86806-99-7

வெளி இணைப்புகள்
---------------

* Chakraborty, Rachana (2012). "Bethune College". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
* History of Scottish Church College பரணிடப்பட்டது 2009-12-22 at the வந்தவழி இயந்திரம்
**ஆலா** (About this soundஒலிப்பு (உதவி·தகவல்)) அல்லது **டெர்ன்** *(Tern)* புவிமுனைகளில் வாழும் ஒரு பறவை. உலகிலேயே அதிக தூரம், சுமார் 12,000 மைல்கள் ஒரு வழியில், வட துருவப் பிரதேசத்திலிருந்து தென் துருவப் பிரதேசத்துக்கு குளிர் நாட்களில் பறந்து இடம் பெயரும்.

ஆலா பருமனில் புறாவை விட சற்றே மெலிந்திருக்கும். உடலை விட நீளமான இறக்கைகள் கொண்டது ஆலா. அதன் வால் சிறகுகள் மீனின் வால் பொன்ற அமைப்பில் இருக்கும். இறக்கைகளின் மேல் புரம் சாம்பல் நிறத்திலும் அடிப் புரமும் வயிறும் வெள்ளையாகவும் இருக்கும். இப்பறவையின் கால்கள் குட்டையானவை. தலை, கழுத்து, மார்பு, வயிறு, கால்கள், அலகு இவற்றின் நிறம் ஒவ்வொரு வகை ஆலாவில் ஒவ்வொரு மாதிரி இருக்கும். ஆலாக்கள் இரை தேடுவதற்காக ஆறு, ஏரி, கடல் இவற்றுக்கு மேல் ஒரு கூட்டமாகப் பறந்து சென்று கொண்டிருக்கும். திடீரென ஒரு ஆலா செங்குத்தாக நீருக்குள் விழுந்து அடுத்த கணம் வாயில் ஒரு மீனுடன் வெளி வந்து விண்ணில் பறக்கும். அப்படிப் பறக்கும் போதே வாயில் உள்ள மீனை உயரத் தூக்கி எறிந்து மீன் தலை கீழாக வரும் போது மீண்டும் அதனைக் கவ்வி விழுங்கும். மீனின் உடலில் பின் நோக்கிச் சாய்ந்திருக்கும் செதில்கள் பறவையின் தொண்டையில் சிக்கிக் கொள்ளும் என்பதற்காகவே இப்படிச் செய்கிறது.

ஆலாப்பறவைகளில் கிட்டத் தட்ட நாற்பத்தைந்து வகை ஆலாக்கள் உண்டு. **ஆற்று ஆலா** (River Tern) என்ற பறவையை ஆறு, ஏரிகளின் அருகில் காணலாம். இவற்றின் கால்கள் சிவப்பு நிறத்திலும் அலகுகள் மஞ்சள் நிறத்திலும் இருக்கும். கோடை காலத்தில் தலையும் பின் கழுத்தும் கருப்பு நிறமாக இருக்கும்.

மேற்குறிப்புக்கள்
-----------------

1. ↑  Harrison, Colin J.O. (1991). Forshaw, Joseph. ed. Encyclopaedia of Animals: Birds. London: Merehurst Press. pp. 110–112. ISBN 1-85391-186-0
**தசகுமார சரிதம்** (பத்து இளைஞர்களின் கதை) (தேவநாகரி: दशकुमारचरित) என்பது தண்டியலங்காரம், அவந்தி சுந்தரி, காவிய தர்சனம் போன்ற நூல்களை இயற்றிய தண்டி என்பவர் சமஸ்கிருத மொழியில் எழுதிய 10 இளைஞர்களின் உரைநடைக் காதல் காவியம் ஆகும். இக்காவியம் எட்டாம் நூற்றாண்டு வரை செழித்து வளர்ந்ததாக நம்பப்படுகிறது. இருப்பினும், அதன் உரை மரபு, ஆசிரியரின் அடையாளம் மற்றும் இயற்றப்பட்ட காலம் குறித்து தெளிவின்மை உள்ளது.

நூலின் சுருக்கும்
-----------------

மகத நாட்டைச் சேர்ந்த இளவரசர்கள் மற்றும் அமைச்சர் மற்றும் படைத்தலைவர்களின் மகன்களான பத்து இளைஞர்களின் வீரதீர சாகசங்களை விவரிக்கிறது. தேவதைகள், பேய்கள், விபச்சாரிகள், சூதாட்டக்காரர்கள், வினோதமான பெண்களின் சூழ்ச்சிகள், வியக்க வைக்கும் தற்செயல் நிகழ்வுகள், சேவல் சண்டைகள், மானுடச்சண்டைகள், சூனியம், கொலை, கொள்ளைகள் மற்றும் போர்கள் போன்றவற்றின் நிகழ்வுகளாள் இக்ககதை நிரம்பியுள்ளது. எடுத்துக்காட்டாக, இக்காவியத்தின் ஆறாவது அத்தியாயத்தில், தனது வருங்கால கணவருக்கு சாதம் மற்றும் காய்கறிகளின் நறுமண உணவை நேர்த்தியாகத் தயாரிக்க்கும் ஒரு இளம் பெண்ணின் உடற்கூறியல் அம்சங்கள் அனைத்தும் மிகவும் வெளிப்படையாக விவரிக்கப்பட்டுள்ளது. இதன் ஏழாவது அத்தியாயத்தில் இளைஞன் மந்திர குப்தனின் காதலி, காதல் மிகுதியால் மந்திர குபதனின் உதடுகளை பல முறை கவ்வி சல்லாபம் மேற்கொண்டதால், மந்திர குப்தனின் உதடுகள் வீங்கி விட்டது. இதனால் உதட்டை மூடும் போது வேதனை அளிக்கிறது.

தசகுமாரசரிதையின் தொடக்கத்திலும், முடிவிலும் சில உரைகள் காணாமல் உள்ளது; எனவே பத்து கதைகளில் எட்டு மட்டுமே உள்ளது. மேலும் தசகுமாரர்களில் முதல்வனான ராஜவாகன் மற்றும் விஷ்ருதனின் கதைகள் முழுமையடையாது உள்ளது.. 1வது மற்றும் 3வது அத்தியாயத்தின் பல்வேறு எழுத்தாளர்களால் பின்னர் சேர்க்கப்பட்டதாகத் தெரிகிறது

தச குமாரர்களின் பெயர்கள்
------------------------

1. இராஜவாகனன் (राजवाहन)
2. சோமதத்தன் (सोमदत्त)
3. புஷ்போத்பவன் (पुष्पोद्भव)
4. அபகார்வர்மனன் (अपहारवर्मन)
5. உபகார்வர்மன் (उपहारवर्मन)
6. அர்த்தபாலன் (अर्थपाल)
7.பிரமதி (प्रमति)
8. மித்திரகுப்தன் (मित्रगुप्त)
9. மந்திரகுப்தன் (मंत्रगुप्त)
10. விஷ்ருதன் (विश्रुत).

மேற்கோள்கள்
-----------
**கோடீஸ்வர ஐயர்** (1870-1936) மிகவும் கருநாடக இசைப்புலமை வாய்ந்தவர். 72 மேளகர்த்தா இராகங்களிலும் இவர் பாடல்கள் இயற்றியிருக்கிறார். இவர் இயற்றிய 'மோகன கர முத்துக்குமரா' பாடல் மிகவும் புகழ் பெற்ற பாடல். முருகன் மீதும், மயிலை கற்பகாம்பாள் மீதும் இவருக்கு அளவு கடந்த பக்தியுடன் அவர்கள் மீது எண்ணற்ற பாடல்களை இயற்றியுள்ளார். கவிகுஞ்சர பாரதியாரின் பேரன். இவரது பாடல்களின் முத்திரையாக "கவிகுஞ்சரதாசன்" என்று தன் தாத்தாவின் பெயரோடு 'தாசன்' என சேர்த்துக் கொண்டார். இவரது பல பாடல்களில் இராக முத்திரையும் இடம் பெறுகிறது. சென்னை உயர்நீதிமன்றத்தில் மொழிபெயர்ப்பாளராக பணி புரிந்துள்ளார். இசைக்கச்சேரிகளில் தமிழில் கீர்த்தனைகளைப் பாட ஆர்வம் கொண்டவர். ஓவியரும் இசைக்கலைஞருமான எஸ்.ராஜம் அவர்கள் இவரது கீர்த்தனைகளைத் தொகுத்துப் புத்தகமாக வெளியிட்டுள்ளார்.

வாழ்க்கைக் குறிப்பு
-------------------

சிறு வயதிலேயே தந்தையை இழந்துவிட்ட இவர், தனது பாட்டனாரால் வளர்க்கபெற்றார். அவர் கோடீஸ்வரருக்கு இசை, வடமொழி மற்றும் தமிழில் புலமை பெறுமளவிற்கு நன்கு கற்றுக் கொடுத்தார். பின்னாளில் இசை நுணுக்கங்களை பட்டிணம் சுப்ரமணிய ஐயர், ராமநாதபுரம் ஸ்ரீநிவாச அயங்கார் ஆகியோரிடம் கற்றுத் தேர்ந்தார். கவிநயமும், இசைநயமும் ஊற்றுபோல இயற்கையாகவும் எளிதாகவும் வெளிப்படுத்தப் பெறும் திறன் பெற்றார். மாணவனாக இருக்கும் காலத்திலேயே தமிழில் சித்தி விநாயகர் பதிகம், சண்முக மாலை, சுந்தரேஸ்வர பதிகம், கயற்கண்ணி பதிற்றுப்பத்து, மீனாட்சி அந்தாதி போன்ற இசைப் படைப்புகளை இயற்றினார். கந்த புராணத்தை கதாகாலட்சேபமும் செய்திருக்கிறார். சென்னை உயர்நீதி மன்றத்தில் மொழிபெயர்ப்பாளராக சில காலம் பணியாற்றியதில் ஈட்டிய வருவாயில் தனது பாட்டனாரின் இசைப் படைப்புகளை பதிப்பித்து இருக்கிறார். இவரின் பேரன் கே. வீரமணி, ஒரு சிறந்த பக்தியிசைப் பாடகராக விளங்கியவராவார்.

கந்த கானாமுதம்
--------------

இவருக்கு முன்பே, மகா வைத்தியநாத சிவன் அவர்கள், 72 மேளகர்த்தா ராகங்களிலும் பாடல்கள் இயற்றியிருந்தாலும், தமிழிலேயே அனைத்து பாடல்களும் அமையுமாறு அனைத்து மேளகர்த்தா இராகங்களிலும் பாடல்களை இயற்றியது கோடீஸ்வரர் தான். தனது குலதெய்வமான முருகப் பெருமானின் மீது இயற்றிய இப்பாடல் தொகுப்பிற்கு "கந்த கானமுதம்" எனப்பெயர் வழங்கினார். கவித்துவம் நிறைந்த இப்பாடல்களில் ஸ்வரக்ஷர சந்திகளும், அழகான சங்கதிகளும், இராக **பா**வமும் நிறைந்திருப்பதைக் காணலாம். இவரது பாடல்களும் தூய தமிழில் இல்லாவிட்டாலும், மேளராக கிருதிகளாக இவர் பாடல்களை இயற்றியுள்ளதால், கச்சேரியின் முக்கிய பகுதியில் பாடப்படும் பங்கினைப் பெற்றுள்ளன. பாடல்களுக்கு பதவுரையும் கூடவே சேர்த்து எழுதியுள்ளது மாணவர்களுக்கு பெறும் பேறாகும்.   

கந்த கானமிர்த தொகுப்பின் கடவுள் வாழ்த்துப்பாடலாக அமைந்துள்ள பாடல் "வாரண முகவா துணை வருவாய்" எனத் தொடங்கும் விநாயகரைத் துதிக்கும் பாடல். இப்பாடலில் இவரது புலமையும் அவையடக்கமும் ஒரு சேர பரிமளிப்பதைக் காணலாம். ஹம்சத்வனி இராகத்தில் அமைந்துள்ள இப்பாடலில் "கந்த கானமுதம் இயற்றும் பெரும் பணியைத் துவக்கியுள்ளேன். எனக்கோ இன்னிசை, இயல், இலக்கியம், ஆரியம்,தமிழ் இவையனைத்திலும் பெரும் அறிவேதும் இல்லை. இருப்பினும் முன்னவனே, யானை முகத்தவனே, உன்னை முன் நிறுத்தி தொடங்குகிறேன். நீ முன் நின்றால், முடியாதது என்று ஒன்றும் இல்லை" என்று வேண்டிக்கொண்டு இப்பெரும் பணியினைத் துவங்குகிறார்.

இயற்றிய பாடல்களின் பட்டியல்
---------------------------

* ஏதையா கதி...

வெளியிணைப்புகள்
---------------

* கர்நாடிகா தளத்தில் ..(ஆங்கிலம்)
* இன்னிசை வலைப்பதிவு
**புனித பால் மேல்நிலைப் பள்ளி, சேலம்** இந்தியாவின் தமிழ்நாடு மாநிலத்தில் சேலம் மாவட்டம் மையப் பகுதியில் மரவனேரி என்னும் இடத்தில் அமைந்துள்ள அரசு உதவி பெறும் தனியார் பள்ளியாகும். இதன் தற்போதைய தலைமையாசிரியர் அலெக்ஸ் பிரபு (2023ல்) ஆவார். Instagram: salem\_boy\_pathy\_official. இப்பள்ளியை தொடங்கி தற்போது 58 வருடங்கள் ஆகின்றன.

நிர்வாகம்
---------

கத்தோலிக்க சிறுபான்மை நிர்வாகத்தின் கீழ் பள்ளி செயல்படுகிறது. இப்பள்ளியில் ஆறு முதல் பன்னிரெண்டாம் வகுப்பு வரை தமிழ் மற்றும் ஆங்கில வழிக் கல்வியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள்
-----------------------------

இப்பள்ளியில் ஆயிரத்திற்கும் மேற்பட்ட மாணவர்கள் கல்வி பயின்று வருகின்றனர். 100 ஆசிரிய, ஆசிரியைகள் பணியாற்றி வருகின்றனர்.

கற்றல் முறைகள்
--------------

இப்பள்ளியில் ஆறு முதல் பன்னிரெண்டாம் வகுப்பு வரை கற்றல் கற்பித்தல் நடைபெறுகிறது. பள்ளிக்கல்வியுடன் விளையாட்டுத் துறையிலும் சிறப்பான பயிற்சி அளிக்கப்படுகிறது. , கணினி வழிக் கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

செயல்பாடுகள்
------------

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.

* தேசிய மாணவர் படை
* சாரண சாரணிய இயக்கம்
* இளைஞர் செஞ்சிலுவைச் சங்கம்
* தேசியப் பசுமைப் படை

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன

* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம்
* சதுரங்க மன்றம்

### விழாக்கள்

இப்பள்ளியில் பல்வேறு விழாக்கள் நடத்தப்படுகின்றன.

* பள்ளி ஆண்டு விழா
* விளையாட்டு விழா
* கல்வி வளர்ச்சி நாள் விழா (காமராசர் பிறந்த தினம்)
* குழந்தைகள் தின விழா
* அப்துல் கலாம் பிறந்த நாள் விழா
* கிறிஸ்துமஸ்
* பொங்கல் தமிழர் திருநாள்

பள்ளியின் படிமத் தொகுப்பு
-------------------------

வெளியிணைப்புகள்
---------------

* பள்ளியின் முகநூல் பக்கம்
* பள்ளி அமைவிடம்
**நால்வர் நான்மணிமாலை** 

என்பது சைவ சமயக் குரவர்களான திருஞான சம்பந்தர், திருநாவுக்கரசர், சுந்தரமூர்த்தி நாயனார், மாணிக்கவாசகர் ஆகியோரின் சமயப் பணி பற்றிக் கூறும் நூலாகும். இது பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்றான நான்மணிமாலை என்னும் வகையைச் சார்ந்தது. வெண்பா, கலித்துறை, விருத்தப்பா, அகவற்பா என்னும் என்னும் நான்கு பா வகைகள் மாறிமாறி அமைந்த 40 பாடல்களினால் இந்நூல் ஆக்கப்பட்டுள்ளது. வெண்பாப் பாடல்கள் சம்பந்தர் பற்றியும், கலித்துறைப் பாடல்கள் திருநாவுக்கரசர் பற்றியும், விருத்தப்பாக்கள் சுந்தரர் பற்றியும், அகவற்பாக்கள் மாணிக்கவாசகர் பற்றியும் கூறுகின்றன. சைவசமயக் குரவர்கள் பற்றிய நூலாதலால் இதனைப் பெரிய புராணச் சுருக்கம் என்றும், **குட்டிப் பெரியபுராணம்** என்றும் குறிப்பிடுவதுண்டு. 

இந்நூல், காஞ்சீபுரத்தில் பிறந்து துறைமங்கலம் என்னும் ஊரில் வாழ்ந்தவரான சிவப்பிரகாசர் என்பவரால் இயற்றப்பட்டது. இது மிகவும் கருத்துச் செறிவு கொண்ட நூலாதலால் இதன் பொருளை விளக்கப் பிற்காலத்தில் ஏழு உரை நூல்கள் எழுதப்பட்டன. இவை,

1. ஆறுமுக நாவலர் உரை, 1873.
2. இராமலிங்க சுவாமிகள் உரை, 1896.
3. சுவாமிநாத பண்டிதர் உரை, 1916.
4. நடராஜ தேசிகர் உரை, 1955.
5. பு. சி. புன்னைவனநாத முதலியார் உரை, 1960.
6. கொ. இராமலிங்கத் தம்பிரான் உரை, 1966.
7. வை. இரத்தின சபாபதி உரை, 1984.

என்பனவாகும்.

உசாத்துணைகள்
------------

1. ↑   துறைமங்கலம் சிவப்பிரகாச சுவாமிகள் அருளிச்செய்த நால்வர் நான்மணிமாலை, காஞ்சி முருகேசமுதலியார் விருப்படி அட்டாவதானம் பூவை கலியாணசுந்தர முதலியார் மாணாக்கர் காஞ்சி நாகலிங்க முதலியார் பதிப்பித்தது. அச்சகம் : இந்து தியாலஜிகல் யந்திரசாலை, சென்னை ஆண்டு : விரோதி ஆண்டு, சித்திரை மாதம்
2. ↑   குப்பன், ந. நால்வர் நான்மணிமாலை உரை ஆய்வு
[*தொடர்பிழந்த இணைப்பு*], தமிழ்மலர்ப் பதிப்பகம், சென்னை. 1994.
3. ↑   மஞ்சுளா, கி. கற்பனைக் களஞ்சியத்தின் அற்புதச் சொற்கோயில், தினமணி, 11 Oct 2009. (16 சூலை 2010 அன்று பார்க்கப்பட்டது)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lycocorax|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***சொர்க்க காகம்*** என்பது பாரடைசைடே குடும்பத்தில் உள்ள *லைகோகோராக்சு* பேரினத்தில் காணப்படும் காகங்களாகும்.

இது பின்வரும் சிற்றினங்களைக் கொண்டுள்ளது:

* ஹல்மஹிரா சொர்க்க காகம் (*லைகோகோராக்சு பைரோப்டெரசு*)
* ஓபி சொர்க்க காகம் (*லைகோகோராக்சு ஒபியென்சிசு*)

மேற்கோள்கள்
-----------

1. ↑  "Paradisaeidae". The Trust for Avian Systematics. .
2. ↑  "Species Updates – IOC World Bird List" (in en-US). .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q14639981
* விக்கியினங்கள்: Lycocorax
* GBIF: 2494873
* iNaturalist: 8463
* IRMNG: 1440480
* ITIS: 557842
* என்.சி.பி.ஐ: 681191

 |
**இம்மடி ஜெகதேவராயன்** சென்னபட்டணத்தை ஆண்ட மன்னர்களுள் மிகவும் புகழ் பெற்றவராவார். இவரின் தந்தை ராணா ஜெகதேவராயன், ஜெகதேவியை தலைநகராக கொண்டு பாராமகால் பகுதியை ஆட்சி செய்தவர். இவர் விஜயநகர மன்னரான அலிய ராம ராயனின் மகள் வழி பேரன் அவன். தந்தை ராணா ஜெகதேவராயனுக்குப் பிறகு இவன் ஆட்சிப்பொறுப்பை ஏற்றான். ஏறக்குறைய கி.பி.1589இல் கோல்கொண்டாவின் முகமது குத்ஷா பெனுகொண்டாவின் மீது போர்த் தொடுத்தான். இப்போரில் இவன் வீரப்போர் புரிந்து முற்றுகையை முறியடித்தான். இதற்குப் பரிசாக விஜயநகர மன்னன் வெங்கடபதி ராயன் இவனுக்கு சென்னபட்டனம் ஜாகீரை வழங்கினார். இதன்பிறகு இவர் தன் தலைநகரை ஜெகதேவியிலிருந்து சென்னபட்டணத்திற்கு மாற்றினார். இவரின் ஆட்சியின் கீழ் இருந்த பகுதிகள் பெங்களூர், மைசூர், இராமநகரம், மண்டியா, ஹாசன், தும்கூர், கோலார் மற்றும் தமிழ்நாட்டின் தருமபுரி, கிருஷ்ணகிரி மாவட்டத்திற்கு உட்பட்ட பாராமகால் என்னும் பெரும் பகுதியை ஆட்சி செய்தார்.

மேற்கோள்கள்
-----------

1. ↑  

	* Jan Brouwer, தொகுப்பாசிரியர் (1995). *The Makers of the World Caste, Craft, and Mind of South Indian Artisans*. **1**. Oxford University Press. பக். 224. .
	* R. Gopal, தொகுப்பாசிரியர் (2011). *Jainism Through the Ages*. **1**. Directorate of Archaeology and Museums, Government of Karnataka. பக். 223. .
	* *March of Karnataka*. **251**. Director of Information and Publicity, Government of Karnataka. 1987. பக். 74. .
2. ↑  

	* Niḍudavōlu Vēṅkaṭarāvu, தொகுப்பாசிரியர் (1978). *The Southern School in Telugu Literature*. **1**. University of Madras. பக். 131. .
	* Sanjay Subrahmanyam, தொகுப்பாசிரியர் (2012). *Courtly Encounters: Translating Courtliness and Violence in Early Modern Eurasia*. **1**. Harvard University Press. பக். 75. .
கேரளாவைச் சேர்ந்த **கிரேசி** ஒரு பிரபலமான மலையாள மொழி கதைசொல்லியும், சிறுகதை எழுத்தாளரும் ,  ஆசிரியருமாவார். 1951 ம் ஆண்டில் பிறந்த இவரது எழுத்து நடை பெண்மையின் உணர்வை பிரதிபலிக்கும் வகையில் உள்ளது. கிரேசியின் பல கதைகள் பெண் உடல் மற்றும் பாலுணர்வு பற்றி வெளிப்படையாக எழுதப்பட்டவை. மேலும் மலையாளத்தில் மற்ற எழுத்தாளர்களின் வழக்கமான நடைமுறைகளிலிருந்து விலகி, வெவ்வேறு கருப்பொருள்கள் மற்றும் பாணிகளில் கதைகள் எழுதியுள்ளார். இவரது கதைகள் ஆங்கிலம், இந்தி, தமிழ் மற்றும் ஒரியா ஆகிய மொழிகளில் மொழிபெயர்க்கப்பட்டுள்ளன. ஆலுவாவிலுள்ள எடத்தலா அல்-அமீன் கல்லூரியின் மலையாளத் துறையின் தலைவராக பணியாற்றியுள்ளார்.

இவரது முதல் சிறுகதைத் தொகுப்பான, *படியிறங்கிப்போய பார்வதி*, 1991 ம் ஆண்டில் வெளியிடப்பட்டது. நரகவாத்தில், இரண்டு ஸ்வப்னா தர்சிகள், காவேரியுடே நேரு, ஈஸ்பு பெண்கதைகள், பணிக்கண்ணு மற்றும் ஒரு தொகுப்பு, கிரேசியுடே கதைகள் ஆகியவை அவரது முக்கிய படைப்புகளாகும்.

அவரது கதையான, 'பேபி டால்', தனது மகளை யதார்த்தத்திலிருந்து விலக்கி வைக்க விரும்பும் ஒரு தாயின் உணர்ச்சிவசப்பட புலம்பலைத் தடுக்கும் வகையில் எழுதப்பட்டுள்ளது. தேர்ந்தெடுக்கப்பட்ட பத்தொன்பது கதைகளின் தொகுப்பு தமிழில் "எப்போல பணிக்களம்" என்ற பெயரில் வெளிவந்துள்ளது. "பாஞ்சாலி" கதை 1998 இல் சிறந்த மலையாளக் கதைக்கான கதா விருதை ( டெல்லி ) வென்றுள்ளது.

விருதுகள்
---------

1. 1995: லலிதாம்பிகா அந்தர்ஜனம் விருது (1995)
2. 1997: தோப்பில் ரவி விருது - *பிரந்தன் பூக்கள்*
3. 1998: சிறந்த மலையாள சிறுகதைக்கான கதா பரிசு - "பாஞ்சாலி" கதைக்காக
4. 2000: கேரள சாகித்ய அகாடமி விருது (சிறுகதைகளின் தொகுப்பு) - *ராண்டு ஸ்வப்னா தர்ஷிகல்*
5. 2020: குழந்தை இலக்கியத்திற்கான கேந்திரா சாகித்ய அகாடமி விருது "வாழ்த்தப்பேட்டை பூச்சா" (மொழிபெயர்ப்பு: "ஆசிர்வதிக்கப்பட்ட பூனை")

நூல் பட்டியல்
-------------

1. படியிறங்கிப்போய பார்வதி (1991)
2. நரகவாத்தில்
3. ரண்டு ஸ்வப்னா தர்சிகள்
4. பிராந்தன் பூக்கள்
5. காவேரியுடே நேரு
6. ஏழு பெண்கதைகள் (ஆசிரியர்)
7. பணிக்கண்ணு
8. கிரேசியுட் கதகல்
9. மூத்திரத்திக்கார
10. ஒரு செரிய ஜீவிதத்தின் சிரோரேககள் (சுயசரிதை)
11. உடல் வழிகள் (கதைகள்)
12. அப்பாத சஞ்சாரிகளுக்கு ஒரு கைப்புஸ்தகம் (நினைவுகள்)
13. வாழ்த்தப்பேட்டை பூச்சா (பாலசாஹித்யம்)

மேற்கோள்கள்
-----------

1. ↑  Natarajan, Nalini; Emmanuel Sampath Nelson (1996). *Handbook of twentieth-century literatures of India*. Greenwood Publishing Group. பக். 198–199. பன்னாட்டுத் தரப்புத்தக எண்:978-0-313-28778-7. .
2. ↑  Jain, Jasbir (2007). *Growing up as a woman writer*. சாகித்திய அகாதமி. பன்னாட்டுத் தரப்புத்தக எண்:978-81-260-2547-3.
3. ↑  Anantharaman, Latha (14 May 2021). "Book review: 'Baby Doll' by Gracy" (in en). New Delhi. .
4. ↑  "---::: KERALA SAHITYA AKADEMI :::---". .
5. ↑  "അബിന്‍ ജോസഫിന് കേന്ദ്ര സാഹിത്യ അക്കാദമി യുവ പുരസ്‌കാരം". .
**சமிதா சென்** (Samita Sen) ஓர் இந்திய வரலாற்றாசிரியர் மற்றும் கல்வியாளர் ஆவார். முன்னர் கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகத்தில் கற்பித்த இவர், 2018 முதல் கேம்பிரிச்சுப் பல்கலைக்கழகத்தில் பேரரசு மற்றும் கடற்படை வரலாற்றுத் துறையின் பேராசிரியராக இருந்து வருகிறார்.

ஆரம்ப வாழ்க்கை மற்றும் கல்வி
----------------------------

சென், கொல்கத்தா பல்கலைக்கழகத்தில் வரலாற்றுப் பிரிவில் இளங்கலை மற்றும் முதுகலைப் பட்டங்களைப் பெற்றார்.  பின்னர் கேம்பிரிச்சுப் பல்கலைக்கழகத்தில் பயின்றார், 1992 இல் தத்துவத்தில் "வங்காள சணல் தொழிலில் பெண்கள் தொழிலாளர்கள், 1890-1940: இடம்பெயர்வு, தாய்மை மற்றும் போர்க்குணம்" எனும் தலைப்பில் முனைவர் பட்டம் பெற்றார்.

கல்வி
-----

சென் 1990 மற்றும் 1994 க்கு இடையில் கேம்பிரிச்சில் உள்ள திரித்துவக் கல்லூரியில் ஆய்வுதவித் தொகையினைப் பெற்றார்.  1994 முதல் 2018 வரை, கொல்கத்தா பல்கலைக்கழகத்தில் வரலாறு, ஜாதவ்பூர் பல்கலைக்கழகத்தில் பெண்கள் படிப்பையும் கற்பித்தார்.  இவர் 2016 முதல் 2018 வரை ஜாதவ்பூர் பல்கலைக்கழகத்தில் இடைநிலை ஆய்வுகள் பீடத்தின் தலைவராக இருந்தார்  கூடுதலாக,2013 முதல் 2015 வரை டையமண்ட் ஹார்பர் மகளிர் பல்கலைக்கழகத்தின் முதல் துணைவேந்தராக இருந்தார். 

1 அக்டோபர் 2018 முதல், கேம்பிரிச்சுப் பல்கலைக்கழகத்தில் பேரரசு மற்றும் கடற்படை வரலாற்றின் பேராசிரியராக இருந்து வருகிறார்  இது திரித்துவக் கல்லூரியின் சகோதரக் கல்லூரியாகும்.

மேற்கோள்கள்
-----------

1. ↑  "Present Board Members of CRG". .
2. ↑  "Samita Sen". .
3. 1 2 3 4  "Professor Samita Sen" (in en). University of Oxford. . "Professor Samita Sen". *Faculty of History*. University of Oxford. Retrieved 15 March 2019.
4. ↑  Sen, Samita (1992). *Women workers in the Bengal jute industry, 1890-1940: migration, motherhood and militancy*. *E-Thesis Online Service* (Ph.D). The British Library Board. doi:10.17863/CAM.19970. Retrieved 15 March 2019.
5. ↑   *Education and the Disprivileged: Nineteenth and Twentieth Century India*. Orient Blackswan. .
6. ↑  "Vacancies, appointments, etc. - Cambridge University Reporter 6515". .
7. ↑  "Master & Fellows". .
புரோமின் நீர், Br 2
**புரோமின் நீர்** (Bromine water) என்பது ஈரணு புரோமின் நீரில் கரைந்துள்ள ஓரு கலவையாகும். அதிகமான ஆக்சிசனேற்றம் செய்யும் பண்பைக் கொண்ட இக்கரைசல் அடர்த்தியான பழுப்பு நிறத்தில் காணப்படுகிறது. புரோமின் நீரின் மூலக்கூறு எடை 159.81, மற்றும் இதன் அடர்த்தி அடர்த்தி 1.307 கிராம்/மிலி ஆகும். புரோமின் வாயு மற்றும் நீராவியை நேரடியாக கலந்து வேதியியல் ஆய்வகத்தில் புரோமின் நீர் கரைசலை தயாரிக்கலாம். ஆனால் இது பாதுகாப்பான முறையல்ல என்பதால், நீர்த்த சோடியம் ஐப்போகுளோரைட்டு மற்றும் ஐதரோ குளோரிக் அமிலம் (HCl) முன்னிலையில் சோடியம் புரோமைடை (NaBr) சிதைத்து  புரோமின் நீர் கரைசலை தயாரிப்பது  மிகவும் வசதியான முறையாகும். 

ஆலசனேற்றும் பொறிமுறையுடன் நீரிய சூழலில் புரோமினுடன் வினைபுரியும் பொருட்களுக்கான அங்கீகாரத்தின் வேதியியல் மதிப்பீடுகளில் இது பெரும்பாலும் ஒரு வினைப்பொருளாகப் பயன்படுத்தப்படுகிறது. முக்கியமாக 1 அல்லது அதற்கு மேற்பட்ட இரட்டை அல்லது மூன்று பிணைப்புகள் கொண்ட நிறைவுறாத கார்பன் சேர்மங்கள் புரோமினுடன் வினைபுரியும் பொருட்களாகும். புரோமின் நீருடன் நன்றாக வினைபுரியும் பொதுவான சேர்மங்கள் பீனால்கள், அல்கீன்கள், ஈனால்கள், அசிட்டைல் குழு, அனிலின் மற்றும் குளுக்கோசு முதலிஅனவாகும். கூடுதலாக, புரோமின் நீர் பொதுவாக இரட்டை சகபிணைப்பைக் கொண்ட ஆல்கீன் இருப்பதைச் சோதிக்கப் பயன்படுகிறது, புரோமின் நீருடன் வினைபுரிந்து, அதன் நிறத்தை தீவிர மஞ்சள் நிறத்தில் இருந்து நிறமற்ற கரைசலாக மாற்றுகிறது. சேர்மங்களில் ஆல்டிகைடு குழு இருப்பதைச் சரிபார்க்க புரோமின் நீர் பொதுவாகப் பயன்படுத்தப்படுகிறது. இந்த வினையில், புரோமின் நீரின் நிறம் நிறமற்ற (ஆக்சிசனேற்ற செயல்முறை) மஞ்சள் நிறமாக மாற்றப்படுகிறது.

மேலும் பார்க்கவும்
------------------

* புரோமின் சோதனை

மேற்கோள்கள்
-----------

1. ↑  Bruce Mattson, Creighton University. "Microscale Gas Chemistry: Preparing Bromine Water". .

புற இணைப்புகள்
--------------

* 

* பொதுவகத்தில் புரோமின் நீர் தொடர்பாக ஊடகக் கோப்புகள் உள்ளன.
**வால்டிரவுட் செய்ட்டர்** *(Waltraut Seitter)* (ஜனவரி 13, 1930 – நவம்பர் 15, 2007) ஒரு செருமானிய வானியலாளர் ஆவார்.

வால்டிரவுட் கரோலா செய்ட்டர் 1930 இல் சிவிக்கவுவில் பிறந்தார். அங்கு இவரது தந்தையார் ஆர்ச்சு தானூர்திக் குழுமத்தில் பொறியாளராகப் பணி செய்துவந்தார். இவர் கொலோன் பள்ளியில் சேர்ந்து 1949 இல் பள்ளிப் படிப்பை முடித்தார். இதற்கிடையில் இவர் குறுந்தொடர்வண்டி சீட்டு திரட்டுநராகவும் அகதிகள் உதவியாளராகவும் பெண் வரைவாளராகவும் பணி செய்துள்ளார். பின்னர், இயற்பியல், கணிதவியல், வேதியியல், வானியல் கற்க பல்கலைக்கழகத்தில் சேர்ந்தார். இவர் மசாசூசட், நார்த்தாம்ப்டனில் உள்ள சுமித் கல்லூரியில் புல்பிரைட் திட்டக் கல்விநல்கையுடன் தன் படிப்பைத் தொடர்ந்தார். இவர் 1955 இல் தன் முதுகலைப் பட்டத்தை இயற்பியலில் பெற்றார். பிறகு வானியல் பயிற்றுநராக வேலை செய்தார். இவர் 1958 முதல் 1962 வரை பான் பல்கலைக்கழகத்தின் ஓகர் இலிசுட்டு வான்காணகத்தில் பணியாற்றித் தன் முனைவர் பட்டத்தைப் பெற்றுள்ளார். இவர் பான் பல்கலைக்கழகத்தில் உதவியாளராகவும் நோக்கீட்டாளராகவும் கூடுதல் ஆர்வப் பேராசிரியராகவும் பணிபுரிந்துள்ளார். இவர் 1967 இல் டென்னசியில் உள்ள நாழ்சுவில்லியில் அமெரிக்க வானியல் கழக விருந்து தகைமைப் பேராசிரியராக இருந்தார். பின்னர், 1973 இல் இருந்து சுமித் கல்லூரியின் எல்சா ஆப்பிள்டன் ஏவன் வானியல் கட்டிலில் பேராசிரியரானார். இவர் 1975 இல் செருமனி, மூயென்சுட்டர் பல்கலைக்கழகத்தின் வானியல் கட்டிலில் அமர்த்தப்பட்டார். செருமனி வானியல் கட்டிலில் அமர்ந்த முதல் பெண்மணி இவரே ஆவார். இவர் வானியல் நிறுவன இயக்குநராகி 1995 இல் ஓய்வு பெறும் வரை இருந்துள்ளார்.

பானில் இருந்தபோது, இவர் விண்மீகளின் புள்ளியியலிலும் அவற்றின் கதிர்நிரல்சார் வகைப்பாட்டியலிலும் ஆய்வு செய்து, இருதொகுதிகளாக பான் கதிர்நிரல் அட்டவணையைத் தொகுத்தார். மூயென்சுட்டரில் இருந்தபோது இவர் பொறுப்பான இளம் ஆய்வாளர் குழுவைப் பயன்படுத்தி மூயென்சுட்டர் செம்பெயர்ச்சித் திட்டத்தைச் செயல்படுத்தினார். இத்திட்டம் பிரித்தானியச் சுகிமிடு தொலைநோக்கி பொருள்வில்லைப் படிகத் தட்டுகளைப் பயன்படுத்தி மூயென்சுட்டர் செவ்வானளக்கையை மேற்கொள்ளும் ஒரு முறையாகும். இந்த செவ்வானளக்கைத் திட்டம் தெற்கு வான் அரைக்கோள பால்வெளிகளை அட்டவணைப்படுத்தியது. இந்தத் திட்டத் தரவுகளில் இருந்து அண்டவியல் மாறிலியின் செயல்பாடு குறித்த தகவல்கள் கிடைக்கலாயின. இம்மாறிலியின் நிலவுகை பின்னர் மேற்கொண்ட மீவிண்மீன் வெடிப்புத் தேட்டங்களில் இருந்து நிறுவப்பட்டது.

இவர் தன் வாழ்நாளின் பெரும்பகுதியை விண்மீன் வெடிப்பு பற்றியும் அவ்வெடிப்பு உமிழ்ந்த விண்மீன்கள் பற்றிய ஆய்வில் செலவு செய்தார்.

வானியலில் மகளிர், சிறையில் அறிவியல் (சுமித் கல்லூரி), கெப்ளரின் காலமும் களமும் (மூயென்சுட்டர் 1980) ஆகிய பொருட்காட்சிகளை நடத்தினார். இவர் பல பன்னாட்டு வானியல் கருத்தரங்குகளை நடத்தியுள்ளார்.

இவர் 1975 இல் தன்னுடன் பணிபுரிந்த வானியலளராகிய இல்மார் தியூயர்பெக்கை மணந்தார்.

சிறுகோள் 4893 செய்ட்டர் இவரது நினைவாகப் பெயரிடப்பட்டது.

வெளி இணைப்புகள்
---------------

* 


1. ↑  "Köpfe". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cacomantis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண்தலை குயில்** (*White-crowned cuckoo*) என்பது ***ககோமாண்டிசு லுகோலோபசு*** குகுலிடே குடும்பத்தில் உள்ள ஒரு குயில் சிற்றினம். இது முதலில் சாலமன் முல்லரால் *குக்குலசு லுகோலோபசு* என்று விவரிக்கப்பட்டது. இது பின்னர் ***காலீச்த்ரசு*** என்ற ஒற்றை வகை உயிரலகு பேரினத்தில் வைக்கப்பட்டது. ஆனால் பெரும்பாலான வகைப்பாட்டியல் வல்லுநர்கள் இதை *காகோமாண்டிசு* பேரினத்தில் வகைப்படுத்துகின்றனர். ஏனெனில் இது இந்த இனத்தில் உள்ள மற்ற குயில்களை ஒத்த குரலைக் கொண்டுள்ளது. இது பாலிட் குயிலுடன் (*ககோமாண்டிசு பாலிடசு*) மரபணு ரீதியாக ஒத்திருக்கிறது. இது நியூ கினி மற்றும் அண்டை நாடான சலவதி தீவில் காணப்படுகிறது.

மேற்கோள்கள்
-----------

1. ↑  Müller, Salomon (1840). "Bijdragen de kennis van Nieuw-Guinea" (in nl). *Verhandelingen over de Natuurlijke Geschiedenis der Nederlandsche Overzeesche Bezittingen* **1**: 22,233.
2. ↑  Payne, Robert B. (2005) *The Cuckoos*, Oxford University Press.

* பேர்ட் லைஃப் இன்டர்நேஷனல் 2004. *காலிக்த்ரஸ் லுகோலோபஸ்* .

2006 IUCN அச்சுறுத்தப்பட்ட உயிரினங்களின் சிவப்பு பட்டியல். 24 ஜூலை 2007 அன்று பதிவிறக்கம் செய்யப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1272632
* விக்கியினங்கள்: Cacomantis leucolophus
* ADW: Caliechthrus\_leucolophus
* ஈபேர்டு: whckoe1
* GBIF: 6085624
* iNaturalist: 144582
* Xeno-canto: Cacomantis-leucolophus

 |
**செங்கனூர் ராமன் பிள்ளை** (1886-1980) என்றும் அழைக்கப்படும் **குரு செங்கனூர் ராமன் பிள்ளை**, என்பவர் தென்னிந்தியாவில் கேரளாவைச் சேர்ந்த புகழ்பெற்ற கதகளி கலைஞர் ஆவார். அவர் நாடக மேடைகளில் புராண கதைகளில் வரும் அநாயக பாத்திரங்களை கொண்டுவரும் அற்புதமான சித்தரிப்புக்காக அறியப்பட்டார், மேலும் கிட்டத்தட்ட அறுபத்தைந்து ஆண்டுகால வாழ்க்கையில் திருவிதாங்கூர் மகாராஜாவின் அரண்மனை கதகளி யோகத்தின் தலைவராக இருந்தார்.

1886 ஆம் ஆண்டு ஜனவரி 16 ஆம் தேதி செங்கனூரில் பிறந்த ராமன் பிள்ளை, அபிநயத்திற்கு (நடிப்பு) முக்கியத்துவம் அளிக்கும் **கப்பிலிங்கட்** எனப்படும் கதகளி தெற்கு பாணியில் நிபுணராக இருந்தார். அவர் *தெக்கன் சித்தயிலுல்லா அபயாச கிராமங்கள்* எழுதியுள்ளார், இது தெற்கு பாணி கதகளியின் முக்கிய பயிற்சி கையேடுகளில் ஒன்றாக கருதப்படுகிறது.

வரலாறு
------

பிள்ளை 1885 ஆம் ஆண்டு கோட்டயம் மாவட்டம் செங்கனூரில் பிறந்தார். இவர் கதகளி ஒப்பனை கலைஞர் பச்சு பிள்ளையின் மகனாவார். 13 வயதில், புகழ்பெற்ற தகழி கேசவப் பணிக்கர் களரியில் சேர்ந்து, தகழி கொச்சு நீலகண்ட பிள்ளை, அம்பலப்புழா குஞ்சு கிருஷ்ண பணிக்கர், 'தமயந்தி' நாணு பிள்ளை, மாத்தூர் குஞ்சுப் பிள்ளை பணிக்கர் ஆகியோரிடம் பயிற்சி பெற்றார். 20 வயதில், அவர் கிச்சக்காவின் முக்கிய பாத்திரத்தில் நடித்தார். 1926 இல், திருவிதாங்கூர் மகாராஜா அவரை அரண்மனை நடனக் கலைஞராக நியமித்தார், மேலும் அவர் அரச கதகளியின் முக்கிய குருவானார் .சிறிய வேடங்களுக்குக்கூட முக்கியத்துவமும் மரியாதையும் கொடுத்த பிள்ளை, 89 வயது வரை சுமார் எழுபத்தைந்து ஆண்டுகள் கேரள கதகளி காலையிலும் நாடக மேடைகளிலும் ஆட்சி செய்தார். அவர் தனது ஆசிரியர்கள், அவரது சமகாலத்தவர்கள் மற்றும் அவரது சீடர்களுடன் இணைந்து பல்வேறு நாடகங்களை நிகழ்த்தியுள்ளார். 

செங்கனூர் எப்போதும் எதிர் நாயகனாக நடித்தார், ராமன் பிள்ளை துரியோதனன், ராவணன் மற்றும் கீச்சகன், ஜராசந்தன், பாணன் மற்றும் கம்சன் போன்ற பாத்திரங்களில் தலைசிறந்தவர். அவர் ஹனுமான், ஹம்சம் மற்றும் கருப்பு தாடி கொண்ட காதலன் (மரக்காட்டி) ஆகவும் நடித்தார்.

ராமன் பிள்ளையின் முன்னணி சீடர்களில் மடவூர் வாசுதேவன் நாயர், ஹரிபாட் ராமகிருஷ்ண பிள்ளை, மாங்கொம்பு சிவசங்கர பிள்ளை, குரு கோபிநாத், சென்னிதலா செல்லப்பன் பிள்ளை ஆகியோர் அடங்குவர். அவர்கள் அனைவரும் குருகுல முறைப்படி அவரிடம் படித்தவர்கள்.

செங்கனூர் ராமன் பிள்ளை என்ற ஆவணப்படம் அவரது வாழ்க்கை மற்றும் பங்களிப்புகளை விவரிக்கிறது. அவர் நவம்பர் 11, 1980 இல் இறந்தார்.

விருதுகளும் கௌரவங்களும்
-----------------------

1971 இல் இந்திய அரசின் பத்மஸ்ரீ விருது பெற்றுள்ள அவர், 1963 இல் சங்கீத நாடக அகாடமி விருதையும்  பெற்றுள்ளார்.

புத்தகங்கள்
-----------

1973ல் வெளிவந்த தெக்கன் சித்தயிலுல்லா அபயாச கிரமங்கள் இவர் எழுதியதாகும்.

மேற்கோள்கள்
-----------

1. ↑  "குரு செங்கனூர் ராமன் பிள்ளை". .
2. ↑  "SNA Awardees' List". Sangeet Natak Akademi. 2016 இம் மூலத்தில் இருந்து 31 March 2016 அன்று. பரணிடப்பட்டது.. .
3. ↑  "தெக்கன் சித்தயிலுல்லா அபயாச கிரமங்கள்". .